زينة تعود للهجوم على أحمد عز.. وهذا ما قالته وكشفت عنه

عادت الفنانة المصرية زينة، من جديد وشنت هجومًا حادًا على الفنان أحمد عز، وذلك عبر صفحتها الشخصية بموقع «إنستجرام».

زينة وصفت أحمد عز بالشيطان والقبيح وأوضحت أنه خسر كل القضايا التي قام برفعها ضدها قائلة: «الحمد لله النهاردة كانت أخر قضية رافعها علينا الشيطان، والحمد لله ما يقدرش الشيطان يرفع اَي قضية تاني، الموضوع اتقفل نهائيا ورفع علينا كل القضايا اللي ممكن تترفع والحمد والشكر لله ربنا كرمنا وخسر كل القضايا، الشيطان ده قبل ما يخسر كل القضايا خسر نفسه اللي مش موجودة أصلا وضميره المعدوم وحتي شكله اللي بقي استغفر الله العظيم».

وأضافت: «نصيحة ليكم إياكم والظلم إياكم والقسم بالكذب، كلمة اقسم بالله بالكذب بتهز السموات، بص يا شيطان كل القضايا اللي ينفع ترفعها خسرتها، كبيرك تتكلم في سمعة أم ولادك وانت عارف بتقول كده، بس يا ريت تسبت كدبة علشان بتسي كدبك وكل يوم بقصة».

ووجهت الشكر لمحاميها قائلة: «شكرًا الأستاذ الكبير المحترم: معتز الذكر المحامي اللي تعب معايا خلاص ارتاح من قلقي والصداع اللي عملتهوله، ومبروك يا أستاذ معتز علي قدوم القمر زينة الصغيرة، وربنا يكرمك ويخلي زينه وعبدالله، كملت مسيرة الأستاذ الكبير محمد الدكر الله يرحمه يا رب، شكرًا الاستاذ: عاصم قنديل المحامي الكبير اللي بعتبره واحد من أهلي، أنا تعبتك أوي يا أستاذ ربنا يخلي حضرتك، وأرجوكوا سامحوني علي الصورة دي واعرفوا انها مخوفاني أنا كمان والله للأمانة ما كان هو ده شكله، بس الظلم والقسم كدب بينزل غضب ربنا علي أغلي حاجه عند الانسان، وده أغلي حاجه عنده وشه، بعتذر علي بشاعة المنظر، دي أحدث صورة للشيطان لقيتها في وشي معلش، وهاشيلها كمان شويه».